Alaquàs ret homenatge als esportistes Ornella Tosta i Jorge López
27/10/2017

# Alaquàs ret homenatge als esportistes Ornella Tosta i Jorge López

*   27/10/2017
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=16476

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16476%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20ret%20homenatge%20als%20esportistes%20Ornella%20Tosta%20i%20Jorge%20L%C3%B3pez)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16476/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16476/27102017dscf2474_Form_4.jpg)](https://www.alaquas.org/ficheros/documentos/2017/2/16476/27102017dscf2474_Form_10.jpg "<a href='https://www.alaquas.org/ficheros/documentos/2017/2/16476/27102017dscf2474_Form_10.jpg' target=_blank><i class='fa fa-external-link' aria-hidden='true'></i>.Alaquàs ret homenatge als esportistes Ornella Tosta i Jorge López</a>")

La campiona mundial de pesca i el triatleta classificat per al Ironman de Hawai reben un emotiu homenatge per part de la Corporació Municipal d'Alaquàs

El Ple de la Corporació Municipal va retre ahir homenatge als esportistes alaquasers Ornella Tosta Villino i Jorge López Palenzuela en reconeixement a la seua trajectòria de promoció de l’esport a Alaquàs i als èxits aconseguits en aquesta temporada donat que ambdós s’han posicionat en destacades categories dins de la seua especialitat esportiva.

L’Alcaldessa d’Alaquàs, Elvira García Campos, els va rebre a la sessió plenària per felicitar-los i va destacar la dedicació d’aquests dos joves que han portat la imatge d’Alaquàs per on han viatjat per tal d’aconseguir els seus reptes. La primera edil va destacar l’esforç i valors esportius dels dos per haver-se convertit en “referència dels nostres joves i de tota la gent que puga sentir-se identifiat amb el que signifiquen els reptes i la superació”. Elvira García fa finalitzar el seu discurs donant-los les gràcies per “portar el nom d’Alaquàs perquè dignifiqueu els nostres esportistes i el nostre poble”

Els dos esportistes van agrair el reconeixement i van reconèixer la dificultat i l’esforç que suposa arribar a aquests nivells tot i que van assegurar que continuaran treballant pel que els apassiona. 

Ornella Tosta Villino, membre del Club de Pescadors Esportius d’Alaquàs, es va proclamar campiona del món en el Campionat d’Aigua Dolça Dames celebrat el passat mes d’agost a Hongria. La jove ha estat des de sempre una esportista destacada del seu club, guanyant importants medalles tant en campionats autonòmics com nacionals i internacionals al llarg de la seua trajectòria. A més de penjar-se la medalla d’or en aquest campionat, va ser l’esportista millor classificada de tota la selecció a nivell individual, aconseguint la sisena posició a nivell mundial. Es tracta d’un gran actiu per a la selecció, no sols pel seu bagatge esportiu sinó per la seua condició esportiva actual.

Jorge López Palenzuela és membre del club Triculpelat d’Alaquàs. Enguany ha aconseguit classificar-se per l'Iroman de Hawai, el més antic i prestigiós del món. Va començar als 8 anys a l’escola d’atletisme d’Alaquàs fins que va passar a formar part del Club d’Atletisme d’Alaquàs. Durant aquests anys ja aconseguia diversos pòdiums a nivell provincial i nacional. L’any 2008 va fundar el club de muntanya Més Desnivell, amb el qual va competir en carreres de muntanya. L’any 2012 va començar a dedicar-se al triatló com a esport principal. L’any 2013 va aconseguir els seus primers èxits en aquesta modalitat com la segona posició en el Triatló Olímpic de València. Des d’aleshores no ha parat de rebre èxits per tot el país. El passat mes de setembre, en l'Ironman de Barcelona, va aconseguir el seu esperat repte: classificar-se per a Hawai.